Aleksander III av Russland

Aleksander III (russisk: Александр III Александрович [Aleksandr III Aleksandrovitsj]; født  i St. Petersburg, død  i Livadija på Krim) var tsar av Det russiske keiserriket fra 1881 til 1894. Han ble etterfulgt av sin sønn Nikolaj II.

Liv og virke
Alexander var født i St. Petersburg som nest eldste sønn av Aleksander II og dennes hustru Maria Aleksandrovna, og ble oppdratt sammen med sin 17 måneder eldre bror, tsarevitsj (kronprins) Nikolaj. 

Nikolaj Aleksandrovitsj (1843–1865) døde ung i Nice. Alexander III arvet da både tronfølgerrettighetene og den blivende kronprinsessen. Nikolaj hadde i 1864 forlovet seg med prinsesse Dagmar av Danmark. I 1866 forlovet Alexander og Dagmar seg, og etter sin konversjon til ortodoksien tok hun navnet Maria Fjodorovna.

Han deltok som offiser i den russisk-tyrkiske krig (1877–1878).

Da han ble tsar i 1881 hadde han mange planer om forandringer. Hans tid og ettermæle ble imidlertid preget av kampen mot nihilistene og Narodnik og av antisemittiske tiltak, blant annet gjennom mailovene av 1882. I hans siste år ble Russland hjemsøkt av hungersnød, både i 1891 og 1892.

Referanser

Litteratur 
 Sylvain Bensidoun: Alexander III: 1881–1894. – Paris: Sedes, 1990
 Edith M. Almedingen: Die Romanows. Die Geschichte einer Dynastie. Russland 1613–1917. Ullstein, Frankfurt am Main 1995, ISBN 3-548-34952-8
 Gudrun Ziegler: Das Gold der Zaren, Heyne, München 2000, ISBN 3-453-17988-9

Eksterne lenker 
 

Russiske monarker
Personer fra Sankt Petersburg
Den sorte ørns orden
Elefantordenen
Hosebåndsordenen
Huset Holstein-Gottorp-Romanov
Fødsler i 1845
Dødsfall i 1894